**KEVÄTMATKA ”KARTANOISTA KIVIKAUTEEN” sekä VUOSIKOKOUS HEINOLASSA 22.-23.5.2010**

**Kevätmatka** suuntautuu tällä kertaa Porvoonjokilaakson ja Itä-Hämeen
arkeologisille ja historiallisille kohteille. Kohteina ovat esim. A.E.Nordenskiöldin
lapsuudenkoti Mäntsälän Alikartano ja kalmisto. Suomen vanhin asuinpaikka
Orimattilan Myllykoski, Lintutornin kivikautinen asuinpaikka, viehättävät
itähämäläiset kartanomiljööt Nordenlund ja Sysmän Vanhakartano, Hollolan
keskiaikainen kirkko, Kapatuosian linnavuori, Kiikun lähde, Kirkk`ailanmäen
kalmisto, kuppikiviä, susikuoppia jne. Matkanjohtajana on Eero Siljander ja
asiantuntijana arkeologi Jyri Saukkonen. Vuosikokous ja pieni seminaari pidetään
Heinolassa.

**VUOSIKOKOUS HEINOLAN KURSSIKESKUKSEN (OPEKO) TALLINVINTISSÄ 22.5. KLO 18.00
1. kokouksen avaus
2. valitaan kokouksen puheenjohtaja, sihteeri, kaksi pöytäkirjan tarkastajaa ja tarvittaessa kaksi ääntenlaskijaa.
3. todetaan kokouksen laillisuus ja päätösvaltaisuus
4. hyväksytään kokouksen esityslista
5. esitetään tilinpäätös vuodelta 2009, vuosikertomus ja tilintarkastajien lausunto
6. päätetään tilinpäätöksen vahvistamisesta ja vastuuvapauden myöntämisestä hallitukselle ja muille vastuuvelvollisille
7. käsitellään muut kokouskutsussa mainitut asiat.**

Kokouksen jälkeen arkeologi Jaana Riikonen kertoo Kaarinan kirkkomaan
ruumiskalmiston kaivauksista ja Kaarinan muinaispuvusta. Tutustumme myös
Kalevalaisten naisten tekemiin muinaispukuihin. Illalla katsotaan Helena Saarikosken
ja Erkki Luoma-ahon Sahara-kuvia, viime kesän matkalta Viron saarille otettuja kuvia
ja kuunnellaan mahdollisesti vielä pari esitelmää.
Majoitus on kurssikeskuksen tiloissa.
Matkan hinta on noin 170€. **Varmistat osanottosi ja saat tarkemmat matkaa
koskevat tiedot ilmoittautumalla Eero Siljanderille mahdollisimman pian
puh. 050-5773402.**

**KESÄMATKA VIROON ”NAISSAARELTA NARVAAN” 5.8.-8.8.2010**

Kohteina on Viron pohjoisrannikon mielenkiintoisimpia ja näyttävimpiä kohteita: Naissaari, Roc al Maren museoalue, naisten hedelmällisyyteen liittyvät Kostiveren liukukivet, pronssikautinen Joelähtmen kalmisto, Jägalan vesiputous, Toolsen keskiaikainen rauniolinna, Kundan kivikautinen asuinpaikka, Haljalan Pyhän Mauritiuksen keskiaikainen kirkko, Narva ja lännen etuvartio Hermannin linna yms. Majoitus on idyllisessä Kolgan kartanossa ja mahdollisesti Jänedan kartanossa.
**Matkan hinta seuran jäsenille 380 €, joka maksetaan seuran tilille 578007-2179394.** Oppaana toimii professori Aivar Kriiska, matkanjohtajana Eero Siljander, jolle myös ilmoittaudutaan puh. 050-5773402.